কা-বিৰোধী আন্দোলনত ব্যাপক হাৰত ছাত্ৰ সংগঠন জড়িত হৈ অহাৰ সময়তে বিশ্বনাথত সংগ্ৰামী যুৱ ছাত্ৰ পৰিষদ নামৰ এটা ছাত্ৰ সংগঠনৰ কেইবাজনো সদস্যই আজি ভাৰতীয় জনতা পাৰ্টিত যোগদান কৰিছে।
সংগঠনটোৰ কেন্দ্ৰীয় সমিতিৰ সাংগঠনিক সম্পাদক বিজিত শইকীয়া, বিশ্বনাথ জিলাৰ সাংগঠনিক সম্পাদক পংকজ গুপ্তা, প্ৰাক্তন কংগ্ৰেছ দলৰ নেত্ৰী লাৱণ্য গগৈ আৰু বহুকেইজন লোকে বিজেপিত যোগদান কৰিছে।
বিজেপিৰ বিশ্বনাথ নগৰ মণ্ডলৰ সভাপতি কোষেশ্বৰ বৰাৰ সভাপতিত্বত অনুষ্ঠিত হোৱা এই যোগদান কাৰ্য্যসূচীত উপস্থিত থাকে বিশ্বনাথ সমষ্টিৰ বিধায়ক প্ৰমোদ বৰঠাকুৰ, বিশ্বনাথ চাৰিআলি পৌৰ সভাৰ পৌৰপতি ৰুলী শৰ্মাসহ ভাৰতীয় জনতা পাৰ্টি বিশ্বনাথ জিলাৰ কেইবাজনো বিষয়ববীয়া।
আনহাতে বিজেপিৰ বিশ্বনাথৰ এটা সূত্ৰৰ দাবী, আৰু বহু সংখ্যক লোকে শীঘ্ৰেই গেৰুৱা দলটোত যোগদান কৰাৰ সম্ভাৱনা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
